Heidi Weng

Heidi Weng (født 1991) er en norsk langrennsløper som representerer IL i BUL. Hun ble olympisk mester da hun gikk ankeretappen da Norges lag vant stafetten i Vinter-OL 2026 i Milano Cortina.

Weng har fem VM-gull, hun vant Tour de Ski 2016/17 og 2017/18, og hun vant verdenscupen sammenlagt i sesongene 2016/17 og 2017/18.

 Bakgrunn 
Heidi Weng er oppvokst i Ytre Enebakk i en idrettsinteressert familie som datter av May Bente Weng og Ole Morten Weng. Hun har en eldre søster, Merete. Både mor og søster har medaljer fra NM i motbakkeløp.

Hun er tremenning og barndomsvenninne av Martine Ek Hagen, som vokste opp bare noen hundre meter fra familien Weng,langrenn.com: Verdens beste tremenninger, VG, 28. februar 2013 og firemenning av tvilligsøstrene Tiril og Lotta Udnes Weng.

 Junior 
Hun ble verdensmester for juniorer på stafett i 2010, og tok i samme mesterskap også sølv i det individuelle rennet over 10 km.

Hun debuterte i verdenscupen i langrenn 21. november 2009.

I april 2010 vant hun kvinneklassen i det ekstreme skirennet Horgi opp på Voss. Samme år fikk hun også sølv på 10 km skiathlom (2x5 km med skibytte) og gull på stafett i junior-VM på ski i Hinterzarten.

I januar 2011 deltok hun i junior-VM på ski i Estland. Her vant hun gull på 10 km duatlon, fikk bronse på 5 km fristil, bak Ragnhild Haga og Kari Øyre Slind, og gull på stafett.

 Senior 
miniatyr|venstre|Heidi Weng under et sponsorarrangement i 2014
Heidi Weng fikk sitt gjennombrudd  med en 2.-plass i verdenscupfinalen i Falun i 2012 og fulgte opp i Ski-VM 2013 i Val di Fiemme da hun tok bronse på 15 km dobbel jaktstart.

Hun gikk første etappe på kvinnenes 4x5 km stafett, på lag med Therese Johaug, Kristin Størmer Steira og Marit Bjørgen. Forut for stafetten hadde det svenske laget utpekt Weng som det svakeste leddet i det norske laget,Sverige vil knekke Heidi Weng, Dagbladet, 28. februar 2013 noe som motiverte henne til å rykke fra hele feltetHer rykker Heidi Weng, NRK, 28. februar 2013 på sin første etappe.- Det var ikke smart av svenskene, Nettavisen, 28. februar 2013 Det norske laget var storfavoritter på forhånd etter at alle løperne på stafettlaget kom blant de fire beste på 30 km duatlonOddsen for norsk pallplass på damestafetten: 1,01, VG, 28. februar 2013 og vant gull foran Sverige og Russland.Feide inn til gull - slet med stavingen, VG, 28. februar 2013

Weng ble nummer tre sammenlagt i Tour de Ski 2013/14,Overall Standing Tour de Ski . FIS (5. januar 2014) og hun gjentok bedriften året etter.

Weng ble nummer tre sammenlagt i verdenscupen sesongen 2014/15, og hun ble også nummer tre i distansecupen.

Etter 34 pallplasser tok hun sin første individuelle verdenscupseier i Tour de Ski 2016 da hun spurtslo Ingvild Flugstad Østberg på 10 km klassisk. Hun ble for tredje år på rad nummer tre sammenlagt i Tour de Ski.

Hun vant Tour de Ski 2016/17. Hun lå som nummer to før siste etappe, uten å ha vunnet noen av de foregående etappene. På sisteetappen opp slalåmbakken i Val di Fiemme gikk hun forbi Stina Nilsson og vant touren sammenlagt. I VM 2017 i Lahtis tok hun gull på lagsprint sammen med Maiken Caspersen Falla, og hun gikk på det norske laget som tok gull på 4 x 5 km stafett. De andre på laget var Maiken Caspersen Falla, Astrid Uhrenholdt Jacobsen og Marit Bjørgen. Hun tok sølv på 30 km fristil, etter Marit Bjørgen. Weng vant verdenscupen sammenlagt etter å ha ledet siden desember. Hun vant også distansecupen.

Weng vant Tour de Ski for andre år på rad da hun vant Tour de Ski 2017/18.

I OL i Pyeongchang ble Weng nummer åtte på 30-kilometeren.

Under VM 2021 i Oberstdorf gikk hun andre etappe på Norges lag som tok gull på 4 × 5 km stafett. Tiril Udnes Weng, Therese Johaug og Helene Marie Fossesholm gikk de tre øvrige etappene. Hun tok sølv på 30 km klassisk etter at hun rykket fra de to svenskene Frida Karlsson og Ebba Andersson i den siste bakken før mål.

Weng var tatt ut til vinter-OL 2022 i Beijing, men fikk covid-19 og kunne ikke delta.

I VM 2025 i Trondheim gikk hun første etappe på Norges lag som tok sølv på 4 × 7,5 km stafett, og hun tok sølv på den avsluttende distansen 50 km fristil, bare slått av Frida Karlsson. I NM 2025 del 2 på Hovden vant hun både 5 km fristil og 30 km klassisk, begge med intervallstart.

I OL 2026 i Val di Fiemme tok hun bronse på 20 km skiatlon.

 Motbakkeløp 
Weng har sammen med sin mor og søster deltatt i en rekke motbakkeløp. Heidi vant NM for junior under Lønahorgi Opp i 2010. Hun vant foran sin søster, Merete. Året etter fikk Weng sølv i NM for seniorer som denne gang var Kvasshovden Opp. I 2014 ble hun norgesmester da løpet gikk Hovlandsnuten Opp. Denne tittelen forsvarte hun i 2015, da hun vant NM-løypa Skuggenatten Opp.

 Verdenscupseire 

Etappeseire i Tour de Ski og andre tourer ble i utgangspunktet ikke regnet som verdenscupseire, men etter at en tilbakevirkende regel ble innført i desember 2015, teller også disse etappeseirene.

Nr.DatoStedDisiplinNote 1.  9. januar 2016   Val di Fiemme  10 km klassisk, fellesstart  Tour de Ski 2016 2.  5. mars 2016   Québec  10 km fristil, jaktstart  Ski Tour Canada 2016 3.  9. mars 2016   Canmore  15 km skiathlon  Ski Tour Canada 2016 4.  2. desember 2016   Lillehammer  Sprint klassisk  Mini-tour 5.  4. desember 2016   Lillehammer  Minitour sammenlagt 6.  17. desember 2016   La Clusaz  10 km fristil, fellesstart  7.  8. januar 2017   Val di Fiemme  9 km fristil, jaktstartTour de Ski 2016/17  8.  8. januar 2017   Tour de Ski 2016/17 sammenlagt  9.  6. januar 2018   Val di Fiemme  10 km klassisk, fellesstartTour de Ski 2017/18  10.  7. januar 2018   Val di Fiemme  9 km fristil, jaktstartTour de Ski 2017/18  11.  7. januar 2018   Tour de Ski 2017/18 sammenlagt  12.  14. mars 2021   Engadin  30 km fristil, jaktstart 13.  4. januar 2022   Val di Fiemme  10 km fristil, fellesstartTour de Ski 2021/22  14.  1. mars 2026   Falun  20 km duatlon

 Verdenscupen sammenlagt 
 Sesong Sammenlagt Distanse Sprint Poeng Plass Poeng Plass Poeng Plass 2009/10  8  110.  8  87.  –  – 2010/11  59  59.  30  49.  3  83. 2011/12  785  10.  429  10.  166  21. 2012/13    5.  526  4.  179  13. 2013/14  951  4.  448  5.  85  27. 2014/15    3.  692  3.  280  5. 2015/16    3.    2.  409  4. 2016/17    1.  951  1.  321  4. 2017/18    1.  818  1.  132  15. 2018/19  530  16.  330  11.  4  77. 2019/20    2.  920  2.  177  14. 2020/21  376 20.  376  7.  –  – 2021/22  704 6.  424  5.  40  43. 2022/23  1139 10.  898  4.  16  98. 2023/24  1673 8.  1275  6.  113  51. 2024/25  1240 8.  956  8.  44  74.

 Kuriositet 
I forbindelsen med vinter-OL 2026 ga tegneseriebladet Donal Duck & Co ut en historie om De donaldympiske leker hvor Heipådeidi Vreng er med.

 Referanser 

 Eksterne lenker 




Kategori:Personer fra Enebakk kommune
Kategori:Norske langrennsløpere
Kategori:Norske motbakkeløpere
Kategori:Olympiske mestere for Norge
Kategori:Olympiske mestere i langrenn
Kategori:Olympiske sølvmedaljevinnere for Norge
Kategori:Olympiske sølvmedaljevinnere i langrenn
Kategori:Olympiske bronsemedaljevinnere for Norge
Kategori:Olympiske bronsemedaljevinnere i langrenn
Kategori:Verdensmestere i langrenn
Kategori:Tour de Ski-vinnere
Kategori:Juniorverdensmestere i langrenn
Kategori:Norgesmestere i langrenn
Kategori:Norgesmestere i motbakkeløp
Kategori:Deltakere under Ski-VM 2013
Kategori:Deltakere for Norge under Vinter-OL 2014
Kategori:Langrennsløpere under Vinter-OL 2014
Kategori:Medaljevinnere under Vinter-OL 2014
Kategori:Deltakere under Ski-VM 2015
Kategori:Deltakere under Ski-VM 2017
Kategori:Deltakere for Norge under Vinter-OL 2018
Kategori:Langrennsløpere under Vinter-OL 2018
Kategori:Deltakere under Ski-VM 2019
Kategori:Deltakere for Norge under Ski-VM 2021
Kategori:Deltakere for Norge under Ski-VM 2025
Kategori:Deltakere for Norge under Vinter-OL 2026
Kategori:Langrennsløpere under Vinter-OL 2026
Kategori:Medaljevinnere under Vinter-OL 2026